આ સ્કીમ અંતર્ગત ગ્રીન એનર્જીથી ચાલતા અને તેમાં પણ ખાસ કરીને ઇલેક્ટ્રિકથી ચાલતા વાહનો માટે ગ્રીન નંબર પ્લેટ લગાડાશે. આવી નંબરપ્લેટ ધરાવતા વાહનોને અનેક છૂટછાટ આપવામાં આવશે. જેમ કે ટોલ ટેક્સ, રોડ ટેક્સથી તેમને મુક્તિ આપવામાં આવશે. તેમજ આવા વાહનોને પાર્કિંગની વિશેષ સુવિધા પણ આપવામાં આવશે. આ ગ્રીન વાહનો અંતર્ગત ઇલેક્ટ્રિક ઉપરાંત બાયોફ્યુઅલ વાહનોનો પણ સમાવેશ કરવામાં આવ્યો છે.